Ιάκωβος Στιούαρτ, ο Μαύρος Ιππότης του Λορν

Ο Ιάκωβος Στιούαρτ, ο Μαύρος Ιππότης του Λορν, αγγλ.: James Stewart, the Black Knight of Lorne (  1399 – περ. 1451) ήταν Σκώτος ευγενής.

 Πρώιμη ζωή 
Ο Μαύρος Ιππότης τού Λορν γεννήθηκε στο Ίνερμιθ τής Σκωτίας. Ο πατέρας του ήταν ο σερ Ιωάννης Στιούαρτ (απεβ. 26 Απριλίου 1421), πρεσβευτής τής Σκωτίας στην Αγγλία. Ήταν άμεσος απόγονος τού Αλεξάνδρου Στιούαρτ 4ου υψηλού επιμελητή τής Σκωτίας, μέσω τού 2ου γιου του, σερ Ιωάννη Στιούαρτ τού Μπόνκυλ, ο οποίος σκοτώθηκε στη Μάχη τού Φόλκερκ. Η μητέρα του ήταν η Ισαβέλλα ΜακΝτούγκαλ, κόρη τού Ιωάννη Γκάλντα ΜακΝτούγκαλ και τής Ιωάννας Άιζακ. Η Ιωάννα Άιζακ ήταν κόρη τού σερ Θωμά Άιζακ και τής Ματθίλδης ντε Μπρους πριγκίπισσας τής Σκωτίας, η οποία ήταν κόρη τής Ελισάβετ ντε Μπεργκ και τού Ροβέρτου Α΄ τής Σκωτίας.

 Πολιτική σταδιοδρομία 
Ο Ιάκωβος ήταν νεότερος αδελφός τού Ροβέρτου Στιούαρτ 1ου κυρίου τού Λορν (1382–1449), τού οποίου οι απόγονοι έφεραν αυτόν τον τίτλο. Ήταν σύμμαχος των Μαύρων Ντάγκλας, κομήτων τού Ντάγκλας. Μετά τη δολοφονία τού Ιακώβου Α΄ τής Σκωτίας το 1437, την εξουσία κατείχε ο Άρτσιμπαλντ Ντάγκλας 5ος κόμης τού Ντάγκλας ως αντιβασιλιάς τού ανήλικου Ιακώβου Β΄ τής Σκωτίας. Οι Στιούαρτ τού Λορν ήταν από τούς πιο έμπιστους υποστηρικτές του, και η δύναμή τους αυξήθηκε σημαντικά ενόσω η οικογένεια Ντάγκλας ήλεγχε τη Σκωτία, και ο βασιλιάς ήταν μόλις 7 ετών. Ωστόσο, το απροσδόκητο τέλος τού 5ου κόμη τού Ντάγκλας από πυρετό το 1439, είδε την εξουσία να μοιράζεται άσχημα μεταξύ τού Γουλιέλμου 1ου λόρδου Κράιτον, καγκελάριου τής Σκωτίας και τού σερ Αλεξάνδρου Λίβινγκστον κυβερνήτη τού Κάστρου τού Στέρλινγκ.

Ο Στιούαρτ νυμφεύτηκε την Ιωάννα Μπωφόρ, τη βασιλική σύζυγο, και έγινε θετός πατέρας τού Ιακώβου Β΄. Ο Στιούαρτ και οι σύμμαχοί του Ντάγκλας σχεδίαζαν να απομακρύνουν τον νεαρό Ιάκωβο Β΄, ο οποίος κρατούνταν από τον Λίβινγκστον στο οχυρό του, το Κάστρο τού Στέρλινγκ. Ωστόσο, ο Λίβινγκστον συνέλαβε τη λαίδη Ιωάννα στις 3 Αυγούστου 1439, φυλακίζοντάς την στο Κάστρο τού Στέρλινγκ, ενώ έριξε τον σερ Ιάκωβο και τον αδελφό του σερ Γουλιέλμο στην υπόγεια φυλακή του. Αργότερα αφέθηκαν ελεύθεροι λόγω καλής διαγωγής. Ο Στιούαρτ έλαβε ασφαλή άδεια για την Αγγλία το 1445, το 1447 και το 1451.

Υποτίθεται ότι συνελήφθη στη θάλασσα από Φλαμανδούς πειρατές, και θανατώθηκε μετά το 1451. Αλλά ήταν ακόμη ζωντανός το 1453-54, όταν μετέφερε την προσφορά τού βασιλιά Ιακώβου Β' στον αδελφό τής Ιωάννας, Εδμόνδο Μπωφόρ δούκα τού Σόμερσετ, να τον σώσει από τον Πύργο τού Λονδίνου, όταν το Σόμερσετ ήταν αιχμάλωτο κατά τη διάρκεια τής αντιβασιλείας τού Ριχάρδου δούκα τής Υόρκης. 

 Οικογένεια 
Νυμφεύτηκε πριν από τις 21 Σεπτεμβρίου 1439, την Ιωάννα Μπωφόρ βασίλισσα τής Σκωτίας]] ως συζύγου τού βασιλιά τής Σκωτίας και χήρα τού Ιακώβου Α΄. Είχαν παπική άδεια τόσο για συγγένεια εξ αίματος, όσο και για συγγένεια εξ επιγαμίας. Ήταν κόρη τού Ιωάννη Μπωφόρ 1ου κόμη τού Σόμερσετ (γιου τής Αικατερίνης Σουίνφορντ και τού Ιωάννη τής Γάνδης, και εγγονού τού Εδουάρδου Γ΄ τής Αγγλίας) και τής συζύγου του λαίδης Μαργαρίτας Χόλλαντ, κόρης τού Θωμά Χόλλαντ 2ου κόμη τού Κεντ και τής Αλίκης ΦιτςΆλαν.

Ο Ιάκωβος Στιούαρτ και η Ιωάννα Μπωφόρ απέκτησαν τρία παιδιά:
 Ιωάννης, 1ος κόμης τού Άθολ.
 Ιάκωβος, κόμης τού Μπιούκαν, απεβ. το 1499. Νυμφεύτηκε στις 27 Μαρτίου 1459 τη Μαργαρίτα Όγκιλβυ, κόρη τού Αλεξάνδρου Όγκιλβυ τού Ώκτερχαουζ.
 Ανδρέας, π.1443  – 1501, επίσκοπος τού Μόρεϋ από το 1483 έως το 1501.

 Πηγές 
 Σερ Τζέιμς Στιούαρτ του Λορν στο peerage.com
 Άλισον Γουίρ, Βασιλική Οικογένεια της Βρετανίας: Μια Πλήρης Γενεαλογία (Λονδίνο, Ηνωμένο Βασίλειο: The Bodley Head, 1999), σελίδα 230. Εφεξής αναφέρεται ως Βασιλική Οικογένεια της Βρετανίας.
 Bruce A. McAndrew, Scotland's Historic Heraldry (Γούντμπριτζ, Σάφολκ, Ηνωμένο Βασίλειο: Boydell Press, 2006) σελίδα 205
 Edward Kimber & John Almon, The Peerage of Scotland (Λονδίνο, Ηνωμένο Βασίλειο: Piccadilly, 1767), σελίδα 340.

 Αναφορές 

Κατηγορία:Οίκος των Στιούαρτ